การกินส้มจี๊ด ทำอาหารด้วยส้มจี๊ด
ส้มจี๊ดสุกจะมีสีตั้งแต่ส้มสว่างไปถึงเหลืองส้ม อย่าไปกินลูกที่สีออกเขียวเพราะมันดิบล่ะ ผิวของส้มจะต้องดูสวยและแน่น ไม่มีรอยด่างหรือเหี่ยวย่น ไม่ว่าคุณจะได้ส้มจี๊ดมาจากไหน ให้ถูทำความสะอาดมันในน้ำก๊อก เนื่องจากว่าเปลือกมันสามารถรับประทานได้ คุณคงไม่อยากให้สารพิษยาฆ่าแมลงที่ตกค้างหรือฝุ่นดินเปื้อนมันหรอก จากนั้นก็ซับให้ผลแห้งด้วยทิชชู่ บางคนบอกว่าการถูหรือบีบส้มจี๊ดด้วยนิ้วจะทำให้เปลือกปล่อยกลิ่นหวานอมเปรี้ยวขึ้นออกมา เมล็ดของส้มจี๊ดไม่ได้เป็นพิษ แต่มันมีรสชาติที่ขมกว่าเมล็ดส้มธรรมดาทั่วไป หากคุณอยากกินอร่อยๆ ก็ให้ผ่าส้มจี๊ดออกครึ่งหนึ่งแล้วเอาเมล็ดออก หรือจะคายเมล็ดทิ้งตอนกินเข้าไปแล้วก็ได้ หรืออยากจะเคี้ยวกลืนไปเลยก็ไม่ผิด ถ้าไม่แคร์กับรสชาติ ดึงเอาขั้วผลไม้สีเขียวออกด้วย เป็นเรื่องที่แปลก เพราะส้มจี๊ดจะมีเปลือกรสหวานและเนื้อรสเปรี้ยว ให้เล็มจากปลายเพื่อรับรสชาติของเปลือกก่อน เมื่อคุณเริ่มรู้สึกว่ามีน้ำไหลออกมา ก็สามารถเล็มต่อเรื่อยๆ ด้วยความระมัดระวัง หรือจะกินเข้าไปทั้งลูกเลยก็ได้ ถ้าคุณโอเคกับรสชาตินี้ มันจะเป็นรสชาติที่ผสมผสานกันระหว่างความเปรี้ยวและหวานของผลไม้อันแสนหายากบนโลกใบนี้  ส้มจี๊ดบางสายพันธุ์จะมีความพิเศษที่มีรสเปรี้ยวน้อยกว่าพันธุ์อื่นๆ หรือมีเปลือกที่หนากว่า ถ้าคุณไม่รู้สึกพอใจกับรสชาติมากนัก ให้ลองกินสายพันธุ์อื่น หรือนำไปทำอาหารดู ถ้าคุณไม่ชอบรสเปรี้ยว ก็ให้บีบน้ำออกแล้วกินแค่เปลือกก็พอ ส้มจี๊ดสามารถเก็บไว้ได้ถึงสองวันในอุณหภูมิห้อง หรือประมาณสองอาทิตย์ในภาชนะปิดกันลมแล้วแช่ในตู้เย็น คุณสามารถกินมันเย็นๆ จากตู้เย็นหรือทิ้งให้อุ่นก่อนก็ได้ ขึ้นอยู่กับความชอบของคุณ รสชาติที่เข้มข้นทำให้ส้มจี๊ดเหมาะที่จะกินคู่กับผักใบเขียวอย่างเช่นอองดีฟหรืออลูกูล่า ให้ฝานเป็นแผ่นชิ้นบางกลมด้วยมีดคมๆ เอาเมล็ดออก แล้ววางประดับบนสลัดเพื่อโชว์ให้สีออกมาดูเด่น มาร์มาเลดส้มจี๊ดนั้นจะมีความหวานมากกว่าและขมน้อยกว่ามาร์มาเลดส้มธรรมดา ส่วนสูตรนั้นก็เหมือนมาร์มาเลดหรือแยมส่วนใหญ่นั่นแหละ เพราะเมล็ดของส้มจี๊ดมีเพกทินอยู่ คุณจึงสามารถต้มมันไปพร้อมกับผลเพื่อทำให้มาร์มาเลดส้มจี๊ดออกมาข้นขึ้นก็ได้นะ โดยใส่เมล็ดเอาไว้ในถุงผ้ากรองขณะต้มอยู่ เพื่อที่มันจะได้ไม่รวมเข้าไปอยู่ในโหลแยมด้วย การดองนี้ต้องใช้เวลาอย่างน้อยสามวัน แต่ผลที่ได้ออกมานั้นจะพิเศษสุดๆ สูตรเฉพาะของมันจะคงความหวานของส้มจี๊ดเอาไว้ล่ะ กรดของส้มจี๊ดจะขับรสชาติของแกะและเนื้อไก่ได้ดีเลยล่ะ โดยให้ใส่เข้าไปก่อนจะเคี่ยวหรือตุ๋นเนื้อเสร็จ 30 นาที อาหารทะเลคู่กับส้มจี๊ดก็เข้ากันได้ดีเช่นกัน แต่ไม่จำเป็นต้องหมัก ให้ใส่ผลส้มจี๊ดลงไปตอนนาทีสุดท้ายแทน โดยจะใช้ตกแต่งหรือรวมไปในน้ำสลัดเลยก็ได้ ล้างส้มจี๊ดจำนวนมากแล้วผ่าครึ่ง โดยใช้อย่างน้อย 10 ลูกต่อวอดก้าถ้วยหนึ่ง (240มล.) เทให้วอดก้าท่วมแล้วเก็บไว้ในที่มืดและเย็น โดยเขย่าครั้งหนึ่งต่อวัน มันจะดึงรสชาติอ่อนๆ ออกมาหลังจากผ่านไปสองสามวัน ได้รสชาติที่เข้มข้นขึ้นเพื่อผ่านไปหนึ่งถึงสองอาทิตย์ และทำแบบนี้ไปเรื่อยๆ เพื่อแช่ไปอีกหลายๆ อาทิตย์หรือหลายเดือนเลย ถ้าคุณชอบแอลกอฮอล์หวานๆ ให้ใส่น้ำตาลลงไปด้วย โดยใส่น้ำตาล ¼ ถ้วย (25ก.) ต่อวอดก้าลูกต่อวอดก้าถ้วยหนึ่ง (240มล.) ในประเทศสหรัฐอเมริกา การปรากฏตัวครั้งแรกของส้มจี๊ดนั้นตรงกับวันขอบคุณพระเจ้า ใช้ประโยชน์ตรงนี้กับการเพิ่มความมีชีวิตชีวาและความเย้ายวนใจให้กับแครนเบอร์รี่ซอสในวันหยุดของคุณ หรือใช้วัตถุดิบที่หาง่ายๆ เพื่อทำเป็นซอสชัทนีย์หรือของหวาน  หั่นส้มจี๊ด 1½ ถ้วย (360 มล.) เอาเมล็ดและขั้วออก ตุ๋นในหม้อเคี่ยวซอสด้วยน้ำ ¼ ถ้วย (60มล.) จนกว่าผลส้มจี๊ดจะอ่อนตัวลง  ใส่วัตถุดิบต่อไปนี้อย่างใดอย่างหนึ่ง  ซอสแครนเบอร์รี่หนึ่งกระป๋อง  หรือ เชอร์รี่แห้ง ขิงขูด พริกไทยดำ และอบเชย   หรือ น้ำตาล ¾ ถึง 1 ถ้วย (150–200ก.) เพื่อทำส้มจี๊ดเชื่อม   ตุ๋นโดยไม่ต้องปิดฝาประมาณ 10–15 นาที จนกว่าเนื้อจะใสขึ้นเล็กน้อย แล้วให้เติมน้ำตอนที่น้ำในหม้อเริ่มจะแห้ง ผ่าส้มจี๊ดครึ่งหนึ่งตามแนวขวาง ตักเอาเนื้อฉ่ำๆ รสเปรี้ยวออกด้วยช้อนแคบๆ หรือ Grapefruit spoon จากนั้นก็เอาไปใส่ในฟรุตสลัดหรือไอศกรีม ส่วนเปลือกเปล่าๆ ก็นำไปแช่แข็งในภาชนะกันลม จากนั้นก็ใช้เปลือกไว้ใส่ซอร์เบทหรือขนมหวานอื่นๆ หรือว่าจะคงเนื้อเอาไว้ในเปลือกที่ผ่าครึ่งแล้ว เอาปลายจุ่มลงในส่วนผสมของไข่ขาวกับน้ำผึ้ง จากนั้นก็จุ่มส่วนผสมของน้ำตาลดิบกับอบเชย แล้วนำไปแช่แข็งกินเป็นของหวานก็ได้ 
เลือกส้มจี๊ดลูกที่สุก. ล้างและทำให้แห้ง. ถูส้มจี๊ด (ไม่จำเป็น). เอาเมล็ดออก (ไม่จำเป็น). กินส้มจี๊ด. เก็บส้มจี๊ดที่เหลือ. ฝานใส่สลัด. ทำมาร์มาเลดส้มจี๊ด. ดองส้มจี๊ด. กินส้มจี๊ดคู่กับมื้ออาหารที่เป็นเนื้อ. แช่ส้มจี๊ดในวอดก้า. สตูว์ส้มจี๊ด. แช่แข็งเปลือกให้เป็นถ้วย. เรียบร้อย.
https://www.wikihow.com/Eat-a-Kumquat https://www.wikihow.com/Eat-a-Kumquat
Eating a Kumquat Cooking with Kumquat